CELEX: 
Language: lt
Date: 2021-11-23 00:00:00
Title: KOMISIJOS REGLAMENTAS (ES) …/... kuriuo iš dalies keičiamas Europos Parlamento ir Tarybos reglamento (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH) XIV priedas

KOMISIJOS REGLAMENTAS (ES) …/...
            
            
               2021 11 23
            
            
               kuriuo iš dalies keičiamas Europos Parlamento ir Tarybos reglamento (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH) XIV priedas
            
            
               (Tekstas svarbus EEE)
            
            
               EUROPOS KOMISIJA,
            
            
               atsižvelgdama į Sutartį dėl Europos Sąjungos veikimo,
            
            
               atsižvelgdama į 2006 m. gruodžio 18 d. Europos Parlamento ir Tarybos reglamentą (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantį Europos cheminių medžiagų agentūrą, iš dalies keičiantį Direktyvą 1999/45/EB bei panaikinantį Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB
                  1
               , ypač į jo 58 ir 131 straipsnius,
            
            
               kadangi:
            
            
               (1)cheminės medžiagos bis(2-etilheksil)ftalatas (DEHP), benzilbutilftalatas (BBP), dibutilftalatas (DBP) ir diizobutilftalatas (DIBP) yra išvardytos Reglamento (EB) Nr. 1907/2006 XIV priedo 4–7 įrašuose, nes jos atitinka to reglamento 57 straipsnio c punkte nustatytus kriterijus. Pagal Reglamento (EB) Nr. 1907/2006 59 straipsnį vėliau buvo papildomai nustatyta, kad DEHP atitinka to reglamento 57 straipsnio f punkte nustatytus kriterijus, t. y. turi endokrininę sistemą ardančių savybių, kurios, remiantis turimais moksliniais įrodymais, gali daryti didelį poveikį aplinkai
                  2
               . Pagal Reglamento (EB) Nr. 1907/2006 59 straipsnį nustatyta, kad visos keturios cheminės medžiagos atitinka to reglamento 57 straipsnio f punkte nustatytus kriterijus, t. y. turi endokrininę sistemą ardančių savybių, kurios, remiantis turimais moksliniais įrodymais, gali daryti didelį poveikį žmonių sveikatai
                  3
               . Pagal Reglamento (EB) Nr. 1907/2006 58 straipsnio 3 dalį 2019 m. liepos 10 d. Europos cheminių medžiagų agentūra (toliau – Agentūra) rekomendavo
                  4
                kiekvienos iš šių cheminių medžiagų atveju nurodyti to reglamento 58 straipsnio 1 dalyje nurodytus elementus;
            
            
               (2)į Reglamento (EB) Nr. 1907/2006 XIV priedo įrašą, skirtą DEHP, įtraukus su pavojumi aplinkai susijusias cheminės medžiagos būdingas savybes, šios cheminės medžiagos naudojimui medicinos prietaisuose, kuriems taikoma Tarybos direktyva 90/385/EEB
                  5
               , Tarybos direktyva 93/42/EEB
                  6
                arba Europos Parlamento ir Tarybos direktyva 98/79/EB
                  7
               , taikomas autorizacijos reikalavimas, nes Reglamento (EB) Nr. 1907/2006 60 straipsnio 2 dalies antroje pastraipoje nustatyta, kad Komisija neatsižvelgia į riziką žmonių sveikatai, kylančią tik dėl šių naudojimo būdų. Tais atvejais, kai šios medžiagos naudojamos medžiagose, kurios liečiasi su maistu ir kurioms taikomas Europos Parlamento ir Tarybos reglamentas (EB) Nr. 1935/2004
                  8
               , būdingų savybių, susijusių su pavojumi aplinkai, įtraukimas reiškia, kad tiems naudojimo būdams taikomas autorizacijos reikalavimas, nes jiems nebetaikoma Reglamento (EB) Nr. 1907/2006 56 straipsnio 5 dalis;
            
            
               (3)į įrašus, skirtus DEHP, BBP, DBP ir DIBP, įtraukus Reglamento (EB) Nr. 1907/2006 57 straipsnio f punkte nurodytas būdingas savybes, ribinė koncentracija, taikoma mišiniuose esančioms toms cheminėms medžiagoms remiantis to reglamento 56 straipsnio 6 dalyje nustatyta išimtimi, tampa lygi 0,1 % masės; 
            
            
               (4)Reglamento (EB) Nr. 1907/2006 58 straipsnio 1 dalies e punkte kartu su 58 straipsnio 2 dalimi nustatyta, kad naudojimo būdų arba naudojimo būdų kategorijų atžvilgiu autorizacijos reikalavimas gali būti netaikomas, jei rizika yra tinkamai kontroliuojama konkrečiais Sąjungos teisės aktais, kuriais nustatomi minimalūs reikalavimai, susiję su žmonių sveikatos ir aplinkos apsauga. Remiantis turima informacija, nėra tikslinga nustatyti tomis nuostatomis pagrįstų išimčių;
            
            
               (5)Komisijos reglamentu (ES) Nr. 143/2011
                  9
                nustatyta, kad autorizacijos reikalavimas netaikomas DEHP, BBP ir DBP naudojimui pirminėse vaistų, kuriems taikomas Europos Parlamento ir Tarybos reglamentas (EB) Nr. 726/2004
                  10
               , Europos Parlamento ir Tarybos direktyva 2001/82/EB
                  11
                ir (arba) Europos Parlamento ir Tarybos direktyva 2001/83/EB
                  12
               , pakuotėse. 2017 m. liepos 13 d. Teisingumo Teismo sprendime, priimtame byloje C-651/15 P, VECCO ir kt. prieš Komisiją
                  13
               , pateikti paaiškinimai dėl tam tikrų Reglamento (EB) Nr. 1907/2006 58 straipsnio 2 dalies aspektų, susijusių su galimybe netaikyti autorizacijos reikalavimo.  Komisija iš naujo įvertino to reglamento XIV priede nustatytą išimtį ir padarė išvadą, kad ji neatitinka 58 straipsnio 2 dalyje nustatytų sąlygų. Visų pirma, atsižvelgiant į tą Teismo sprendimą, Reglamentas (EB) Nr. 726/2004 ir direktyvos 2001/82/EB bei 2001/83/EB nepriklauso esamiems konkretiems Sąjungos teisės aktams, nustatantiems minimalius reikalavimus, susijusius su žmonių sveikatos ir aplinkos apsauga naudojant DEHP, BBP ir DBP pirminėse vaistų pakuotėse, kaip apibrėžta Reglamento Nr. 1907/2006 58 straipsnio 2 dalyje, nes juose nėra toms cheminėms medžiagoms skirtų konkrečių nuostatų, nustatančių tokius reikalavimus. Be to, Reglamente (EB) Nr. 726/2004 ir direktyvose 2001/82/EB bei 2001/83/EB nustatyti reikalavimai, susiję tik su žmonių sveikatos apsauga, o DEHP būdingos savybės, susijusios su pavojumi aplinkai, buvo įtrauktos į Reglamento (EB) Nr. 1907/2006 XIV priedo įrašą, skirtą tai medžiagai. Todėl tos išimtys yra nepagrįstos ir turėtų būti išbrauktos;
            
            
               (6)atsižvelgiant į Agentūros 2019 m. liepos 10 d. rekomendaciją ir jos gebėjimą nagrinėti autorizacijos paraiškas, tikslinga nurodyti Reglamento (EB) Nr. 1907/2006 58 straipsnio 1 dalies c punkto i papunktyje apibrėžtas datas, susijusias su DEHP, BBP, DBP ir DIBP naudojimo būdais, kuriems bus panaikinta išimtis netaikyti autorizacijos reikalavimo. Nustatant datas, susijusias su DEHP naudojimo medicinos prietaisuose būdais, taip pat turėtų būti atsižvelgta į pereinamojo laikotarpio nuostatas dėl Europos Parlamento ir Tarybos reglamentų (ES) 2017/745
                  14
                ir (ES) 2017/746
                  15
                taikymo;
            
            
               (7)dėl kiekvieno DEHP, BBP, DBP ir DIBP naudojimo būdo, kuriam bus panaikinta išimtis netaikyti autorizacijos reikalavimo, nėra priežasčių, dėl kurių Reglamento (EB) Nr. 1907/2006 58 straipsnio 1 dalies c punkto ii papunktyje nurodyta data turėtų būti 18 mėnesių ankstesnė už datą, nurodytą to reglamento 58 straipsnio 1 dalies c punkto i papunktyje;
            
            
               (8)per viešas konsultacijas, kurias Agentūra surengė dėl rekomendacijos projekto, nebuvo pateikta konkrečių pastabų dėl galimų išimčių taikymo produkto ir technologiniams tyrimams ir plėtrai. Informacijos, pagrindžiančios tokios išimties būtinybę, nėra, todėl išimtis nebuvo svarstyta;  
            
            
               (9)turima mažai informacijos apie cheminių medžiagų, kurioms taikomas šis reglamentas, naudojimo būdus, todėl šiuo etapu netikslinga nustatyti peržiūros laikotarpius pagal Reglamento (EB) Nr. 1907/2006 58 straipsnio 1 dalies d punktą; 
            
            
               (10)todėl Reglamentas (EB) Nr. 1907/2006 turėtų būti atitinkamai iš dalies pakeistas;
            
            
               (11)šiame reglamente nustatytos priemonės atitinka pagal Reglamento (EB) Nr. 1907/2006 133 straipsnį įsteigto komiteto nuomonę,
            
         
         
            
               PRIĖMĖ ŠĮ REGLAMENTĄ:
            
            
               1 straipsnis
            
            
               Reglamento (EB) Nr. 1907/2006 XIV priedas iš dalies keičiamas pagal šio reglamento priedą.
            
            
               2 straipsnis
            
            
               Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            
            
               Šis reglamentas privalomas visas ir tiesiogiai taikomas visose valstybėse narėse.
            
            
               Priimta Briuselyje 2021 11 23
            
            
               
                     Komisijos vardu
               
               
                     Pirmininkė
                     Ursula VON DER LEYEN
               
            
         
         
            
                  
                     (1)
                  
                        OL L 396, 2006 12 11, p. 1. 
               
               
                  
                     (2)
                  
                        2014 m. gruodžio 12 d. ECHA vykdomojo direktoriaus sprendimas „Inclusion of Substances of Very High Concern in the Candidate List for eventual inclusion in Annex XIV“, (ED/108/2014) https://echa.europa.eu/documents/10162/30b654ce-1de3-487a-8696-e05617c3173b.
               
               
                  
                     (3)
                  
                        2017 m. liepos 4 d. Komisijos įgyvendinimo sprendimas (ES) 2017/1210, kuriuo nustatoma, kad bis(2-etilheksil)ftalatas (DEHP), dibutilftalatas (DBP), benzilbutilftalatas (BBP) ir diizobutilftalatas (DIBP) yra labai didelį susirūpinimą keliančios cheminės medžiagos pagal Europos Parlamento ir Tarybos reglamento (EB) Nr. 1907/2006 57 straipsnio f punktą (OL L 173, 2017 7 6, p. 35).
               
               
                  
                     (4)
                  
                        2019 m. liepos 10 d. Europos cheminių medžiagų agentūros (ECHA) rekomendacija iš dalies pakeisti REACH XIV priedo įrašus, skirtus DEHP, BBP, DBP ir DIBP (Cheminių medžiagų, kurioms reikalinga autorizacija, sąrašas),  
                  https://echa.europa.eu/documents/10162/13640/axiv_amend_recommendation_phthalates_july2019_en.pdf/1889866a-bec3-fe16-6322-67c16a13b09d
                  .
               
               
                  
                     (5)
                  
                        1990 m. birželio 20 d. Tarybos direktyva 90/385/EEB dėl valstybių narių įstatymų, reglamentuojančių aktyviuosius implantuojamus medicinos prietaisus, suderinimo (OL L 189, 1990 7 20, p. 17).
               
               
                  
                     (6)
                  
                        1993 m. birželio 14 d. Tarybos direktyva 93/42/EEB dėl medicinos prietaisų (OL L 169, 1993 7 12, p. 1).
               
               
                  
                     (7)
                  
                        1998 m. spalio 27 d. Europos Parlamento ir Tarybos direktyva 98/79/EB dėl in vitro diagnostikos medicinos prietaisų (OL L 331, 1998 12 7, p. 1).
               
               
                  
                     (8)
                  
                        2004 m. spalio 27 d. Europos Parlamento ir Tarybos reglamentas (EB) Nr. 1935/2004 dėl žaliavų ir gaminių, skirtų liestis su maistu, ir panaikinantis Direktyvas 80/590/EEB ir 89/109/EEB (OL L 338, 2004 11 13, p. 4).
               
               
                  
                     (9)
                  
                        2011 m. vasario 17 d. Komisijos reglamentas (ES) Nr. 143/2011, kuriuo iš dalies keičiamas Europos Parlamento ir Tarybos reglamento (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH) XIV priedas (OL L 44, 2011 2 18, p. 2.).
               
               
                  
                     (10)
                  
                        2004 m. kovo 31 d. Europos Parlamento ir Tarybos reglamentas (EB) Nr. 726/2004, nustatantis Bendrijos leidimų dėl žmonėms skirtų ir veterinarinių vaistų išdavimo ir priežiūros tvarką ir įsteigiantis Europos vaistų agentūrą (OL L 136, 2004 4 30, p. 1).
               
               
                  
                     (11)
                  
                        2001 m. lapkričio 6 d. Europos Parlamento ir Tarybos direktyva 2001/82/EB dėl Bendrijos kodekso, reglamentuojančio veterinarinius vaistus (OL L 311, 2001 11 28, p. 1).
               
               
                  
                     (12)
                  
                        2001 m. lapkričio 6 d. Europos Parlamento ir Tarybos direktyva 2001/83/EB dėl Bendrijos kodekso, reglamentuojančio žmonėms skirtus vaistus (OL L 311, 2001 11 28, p. 67).
               
               
                  
                     (13)
                  
                        2017 m. liepos 13 d. Teisingumo Teismo sprendimas, Verein zur Wahrung von Einsatz und Nutzung von Chromtrioxid und anderen Chrom-VI-Verbindungen in der Oberflächentechnik eV (VECCO) ir kt. prieš Europos Komisiją, C-651/15 P, ECLI:EU:C:2017:543.
               
               
                  
                     (14)
                  
                        2017 m. balandžio 5 d. Europos Parlamento ir Tarybos reglamentas (ES) 2017/745 dėl medicinos priemonių, kuriuo iš dalies keičiama Direktyva 2001/83/EB, Reglamentas (EB) Nr. 178/2002 ir Reglamentas (EB) Nr. 1223/2009, ir kuriuo panaikinamos Tarybos direktyvos 90/385/EEB ir 93/42/EEB (OL L 117, 2017 5 5, p. 1).
               
               
                  
                     (15)
                  
                        2017 m. balandžio 5 d. Europos Parlamento ir Tarybos reglamentas (ES) 2017/746 dėl in vitro diagnostikos medicinos priemonių, kuriuo panaikinama Direktyva 98/79/EB ir Komisijos sprendimas 2010/227/ES (OL L 117, 2017 5 5, p. 176).
               
            
      
    ---documentbreak--- 
      
         
         
            
               PRIEDAS
            
            
            
               Reglamento (EB) Nr. 1907/2006 XIV priedo lentelės 4–7 įrašai pakeičiami šiais įrašais:
            
            
                     
                        Įrašas
                     
                     
                        Nr.
                     
                  
                  
                     
                        Cheminė medžiaga
                     
                  
                  
                     
                        57 straipsnyje nurodyta (-os) cheminei medžiagai būdinga (-os) savybė (-ės)
                     
                  
                  
                     
                        Pereinamojo laikotarpio priemonės 
                     
                  
                  
                     
                        Naudojimo būdai arba jų kategorijos, kuriems netaikomi reikalavimai
                     
                  
                  
                     
                        Peržiūros laikotarpiai
                     
                  
               
                     
                  
                  
                     
                  
                  
                     
                  
                  
                     
                        Galutinis paraiškos pateikimo terminas (1)
                     
                  
                  
                     
                        Saulėlydžio terminas (2)
                     
                  
                  
                     
                  
                  
                     
                  
               
                     
                        „4.
                     
                  
                  
                     
                        Bis(2-etilheksil)ftalatas
                     
                     
                        (DEHP) 
                     
                     
                        EB Nr.
                              204-211-0
                     
                     
                        CAS Nr.
                              117-81-7
                     
                  
                  
                     
                        toksiška reprodukcijai (1B kategorija)
                     
                     
                        ardanti endokrininę sistemą (57 straipsnio f punktas – žmonių sveikata)
                     
                     
                        ardanti endokrininę sistemą (57 straipsnio f punktas – aplinka)
                     
                     
                  
                  
                     
                        (a)2013 m. rugpjūčio 21 d.*
                     
                     
                        (b)Nukrypstant nuo a punkto:
                     
                     
                        ... [LB: įrašyti datą – 18 mėnesių po šio iš dalies keičiančio reglamento įsigaliojimo dienos], kai skirta naudoti:
                     
                     
                        -medžiagose, kurios liečiasi su maistu, kurioms taikomas Reglamentas (EB) Nr. 1935/2004;
                     
                     
                        -pirminėse vaistų, kuriems taikomas Reglamentas (EB) Nr. 726/2004, Direktyva 2001/82/EB ir (arba) Direktyva 2001/83/EB, pakuotėse;
                     
                     
                        −mišiniuose, kurių sudėtyje DEHP sudaro ne mažiau kaip 0,1 %, bet mažiau kaip 0,3 % masės;
                     
                     
                        (c)Nukrypstant nuo a punkto:
                     
                     
                        2023 m. lapkričio 27 d., kai skirta naudoti medicinos prietaisuose, kuriems taikomos direktyvos 90/385/EEB, 93/42/EEB ir 98/79/EB.
                     
                  
                  
                     
                        (a)2015 m. vasario 21 d.**
                     
                     
                        (b)Nukrypstant nuo a punkto:
                     
                     
                        ... [LB: įrašyti datą – 36 mėnesiai po šio iš dalies keičiančio reglamento įsigaliojimo dienos], kai skirta naudoti:
                     
                     
                        -medžiagose, kurios liečiasi su maistu, kurioms taikomas Reglamentas (EB) Nr. 1935/2004;
                     
                     
                        −pirminėse vaistų, kuriems taikomas Reglamentas (EB) Nr. 726/2004, Direktyva 2001/82/EB ir (arba) Direktyva 2001/83/EB, pakuotėse; 
                     
                     
                        −mišiniuose, kurių sudėtyje DEHP sudaro ne mažiau kaip 0,1 %, bet mažiau kaip 0,3 % masės;
                     
                     
                        c) Nukrypstant nuo a punkto:
                     
                     
                        2025 m. gegužės 27 d., kai skirta naudoti medicinos prietaisuose, kuriems taikomos direktyvos 90/385/EEB, 93/42/EEB ir 98/79/EB.
                     
                  
                  
                     
                        -
                     
                  
                  
                     
                        -
                     
                  
               
                     
                        5.
                     
                  
                  
                     
                        Benzilbutilftalatas
                     
                     
                        (BBP) 
                     
                     
                        EB Nr.
                              201-622-7
                     
                     
                        CAS Nr.
                              85-68-7
                     
                  
                  
                     
                        toksiška reprodukcijai (1B kategorija)
                     
                     
                        ardanti endokrininę sistemą (57 straipsnio f punktas – žmonių sveikata)
                     
                  
                  
                     
                        (a)2013 m. rugpjūčio 21 d.*
                     
                     
                        (b)Nukrypstant nuo a punkto:
                     
                     
                        ... [LB: įrašyti datą – 18 mėnesių po šio iš dalies keičiančio reglamento įsigaliojimo dienos], kai skirta naudoti:
                     
                     
                        -pirminėse vaistų, kuriems taikomas Reglamentas (EB) Nr. 726/2004, Direktyva 2001/82/EB ir (arba) Direktyva 2001/83/EB, pakuotėse;
                     
                     
                        -mišiniuose, kurių sudėtyje BBP sudaro ne mažiau kaip 0,1 %, bet mažiau kaip 0,3 % masės;
                     
                  
                  
                     
                        (a)2015 m. vasario 21 d.**
                     
                     
                        (b)Nukrypstant nuo a punkto:
                     
                     
                        ... [LB: įrašyti datą – 36 mėnesiai po šio iš dalies keičiančio reglamento įsigaliojimo dienos], kai skirta naudoti:
                     
                     
                        -pirminėse vaistų, kuriems taikomas Reglamentas (EB) Nr. 726/2004, Direktyva 2001/82/EB ir (arba) Direktyva 2001/83/EB, pakuotėse;
                     
                     
                        -mišiniuose, kurių sudėtyje BBP sudaro ne mažiau kaip 0,1 %, bet mažiau kaip 0,3 % masės;
                     
                  
                  
                     
                        -
                     
                  
                  
                     
                        -
                     
                  
               
                     
                        6.
                     
                  
                  
                     
                        Dibutilftalatas
                              
                     
                     
                        (DBP) 
                     
                     
                        EB Nr.
                              201-557-4
                     
                     
                        CAS Nr.
                              84-74-2
                     
                  
                  
                     
                        toksiška reprodukcijai (1B kategorija)
                     
                     
                        ardanti endokrininę sistemą (57 straipsnio f punktas – žmonių sveikata)
                     
                  
                  
                     
                        (a)2013 m. rugpjūčio 21 d.*
                     
                     
                        (b)Nukrypstant nuo a punkto:
                     
                     
                        ... [LB: įrašyti datą – 18 mėnesių po šio iš dalies keičiančio reglamento įsigaliojimo dienos], kai skirta naudoti:
                     
                     
                        -pirminėse vaistų, kuriems taikomas Reglamentas (EB) Nr. 726/2004, Direktyva 2001/82/EB ir (arba) Direktyva 2001/83/EB, pakuotėse;
                     
                     
                        -mišiniuose, kurių sudėtyje DBP sudaro ne mažiau kaip 0,1 %, bet mažiau kaip 0,3 % masės;
                     
                  
                  
                     
                        (a)2015 m. vasario 21 d.**
                     
                     
                        (b)Nukrypstant nuo a punkto:
                     
                     
                        ... [LB: įrašyti datą – 36 mėnesiai po šio iš dalies keičiančio reglamento įsigaliojimo dienos], kai skirta naudoti:
                     
                     
                        -pirminėse vaistų, kuriems taikomas Reglamentas (EB) Nr. 726/2004, Direktyva 2001/82/EB ir (arba) Direktyva 2001/83/EB, pakuotėse;
                     
                     
                        -mišiniuose, kurių sudėtyje DBP sudaro ne mažiau kaip 0,1 %, bet mažiau kaip 0,3 % masės;
                     
                  
                  
                     
                        -
                     
                  
                  
                     
                        -
                     
                  
               
                     
                        7.
                     
                  
                  
                     
                        Diizobutilftalatas 
                     
                     
                        (DIBP)
                     
                     
                        EB Nr.
                              201-553-2
                     
                     
                        CAS Nr.
                              84-69-5
                     
                  
                  
                     
                        toksiška reprodukcijai (1B kategorija)
                     
                     
                        ardanti endokrininę sistemą (57 straipsnio f punktas – žmonių sveikata)
                     
                  
                  
                     
                        (a)2013 m. rugpjūčio 21 d.*
                     
                     
                        (b)Nukrypstant nuo a punkto:
                     
                     
                        ... [LB: įrašyti datą – 18 mėnesių po šio iš dalies keičiančio reglamento įsigaliojimo dienos], kai skirta naudoti mišiniuose, kurių sudėtyje DIBP sudaro ne mažiau kaip 0,1 %, bet mažiau kaip 0,3 % masės.
                     
                  
                  
                     
                        (a)2015 m. vasario 21 d.**
                     
                     
                        (b)Nukrypstant nuo a punkto:
                     
                     
                        ... [LB: įrašyti datą – 36 mėnesiai po šio iš dalies keičiančio reglamento įsigaliojimo dienos], kai skirta naudoti mišiniuose, kurių sudėtyje DIBP sudaro ne mažiau kaip 0,1 %, bet mažiau kaip 0,3 % masės.
                     
                  
                  
                     
                        -
                     
                  
                  
                     
                        -“